**Ei enää panoksia** (ransk. *Rien ne va plus*) on vuonna 1997 ensi-iltansa saanut Claude Chabrolin ohjaama ja käsikirjoittama ranskalais-sveitsiläinen jännitys- ja rikoskomediaelokuva, jonka pääosissa ovat Isabelle Huppert ja Michel Serrault. Elokuvan tuottajana oli Marin Karmitz.

*Ei enää panoksia* kilpaili vuoden 1997 San Sebastiánin elokuvajuhlilla, missä se palkittiin pääkilpailussa parhaan elokuvan Kultaisella simpukalla. Claude Chabrol palkittiin myös parhaan ohjaajan Hopeisella simpukalla. Michel Serrault palkittiin roolisuorituksestaan parhaan miespääosan Lumières-palkinnolla.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Elizabeth "Betty" (Isabelle Huppert) ja Victor (Michel Serrault) ovat ympäri Ranskaa kiertävä menestynyt huijaripariskunta, joka ei kyni uhrejaan putipuhtaiksi vaan jättää jäljelle sen verran, että uhri jää miettimään hukkasiko hän sittenkin rahansa itse. He tapaavat erään suuryrityksen rahoituspäällikön, Maurice Biaginin (François Cluzet), joka on siirtämässä huomattavaa summaa Sveitsistä yrityksensä tilille, mutta huijarit houkuttelevat häntä vetämään välistä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Isabelle Huppert  | … |  Elizabeth "Betty"
  |
|  Michel Serrault  | … |  Victor
  |
|  François Cluzet  | … |  Maurice Biagini
  |
|  Jean-François Balmer  | … |  herra K
  |
|  Jackie Berroyer  | … |  Robert Chatillon
  |
|  Jean Benguigui  | … |  gangsteri
  |
|  Marie Dubois  | … |  Dédette
  |
|  Mony Dalmès  | … |  rouva Trotti
  |
|  Henri Attal  | … |  kreikkalainen kauppias
  |
|  Claude Chabrol  | … |  krupieeri (ääni; cameorooli)
  |

Tuotanto
--------

*Ei enää panoksia* -elokuvan kuvaukset alkoivat 25. marraskuuta 1996 ja päättyivät 1. helmikuuta 1997. Elokuva kuvattiin Ranskassa ja Sveitsissä 60 miljoonan frangin eli noin 9,1 miljoonan euron budjetilla. Ranskassa elokuvan kuvauspaikkoina olivat Pariisi, Savoiessa sijaitseva Aix-les-Bains, Val-d’Oisessa sijaitseva Roissy-en-France ja Guadeloupen saaristo Karibianmerellä. Sveitsissä elokuvaa kuvattiin Graubündenissa sijaitsevassa Sils-Marian pikkukylässä. Elokuvan tuotantoyhtiöinä olivat ranskalaiset MK2 Productions, TF1 Films Productions ja Rhône-Alpes Cinéma sekä sveitsiläiset CAB Productions, TSR ja Teleclub.

Julkaisu ja vastaanotto
-----------------------

*Ei enää panoksia* sai ensi-iltansa Sveitsissä 10. lokakuuta 1997 ja Ranskassa 15. lokakuuta 1997. Elokuvan teatterilevittäjinä olivat Ranskassa MK2 Diffusion ja Sveitsissä Frenetic Films. Elokuva keräsi Ranskassa teatterikierroksensa aikana 458 125 katsojaa. Suomessa elokuva ei saanut teatteriensi-iltaa, mutta televisioensi-iltansa se sai Yle TV1 -kanavalla 23. maaliskuuta 2001.

Rotten Tomatoes -sivuston mukaan 65 % kriitikoista on antanut elokuvalle positiivisen arvosanan 6,3/10 keskiarvolla. Keräys perustuu 26 arviointiin. 365 käyttäjästä 49 % on antanut elokuvalle positiivisen arvosanan 3,2/5 keskiarvolla. Internet Movie Databasen 1 695 käyttäjää on antanut elokuvalle keskiarvon 6,6/10.

*Ei enää panoksia* julkaistiin DVD:lle Ranskassa 20. helmikuuta 2001.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| Lumières-palkinto | Paras miespääosa | Michel Serrault | Voitto |
| San Sebastiánin elokuvajuhlien Kultainen simpukka | Paras elokuva | Claude Chabrol | Voitto |
| San Sebastiánin elokuvajuhlien Hopeinen simpukka | Paras ohjaaja | Claude Chabrol | Voitto |
| AFI Festin tuomariston palkinto | Claude Chabrol | Ehdokkuus |
|

Lähteet
-------

1. 1 2 3 4 5 6  RIEN NE VA PLUS *allocine.fr*. Allociné. Viitattu 11.3.2017. (ranskaksi)
2. 1 2  The Swindle (1997) *allmovie.com*. Allmovie. Viitattu 11.3.2017. (englanniksi)
3. 1 2 3 4 5 6  Rien ne va plus *unifrance.org*. UniFrance. Viitattu 11.3.2017. (ranskaksi)
4. 1 2 3  SWINDLE, THE (1997) *tcm.com*. TCM. Viitattu 11.3.2017. (englanniksi)
5. 1 2  RIEN NE VA PLUS *jpbox-office.com*. JP’s Box-Office. Viitattu 11.3.2017. (ranskaksi)
6. 1 2 3  Rien ne va plus (1996) Claude Chabrol *cinema.encyclopedie.films.bifi.fr*. Cinema.encyclopedie.films.bifi. Viitattu 11.3.2017. (ranskaksi)
7. 1 2  Rien ne va plus (1997) *imdb.com*. IMDb. Viitattu 11.3.2017. (englanniksi)
8. ↑  Rien ne va plus (1997) *elonet.fi*. Elonet. Viitattu 11.3.2017. (suomeksi)
9. 1 2 3  THE SWINDLE (1997) *rottentomatoes.com*. Rotten Tomatoes. Viitattu 11.3.2017. (englanniksi)

Aiheesta muualla
----------------

* *Ei enää panoksia* Internet Movie Databasessa. (englanniksi)
* *Ei enää panoksia* Elonetissä.
* *Ei enää panoksia* AllMoviessa. (englanniksi)
* *Ei enää panoksia* AlloCinéssä (ranskaksi)
* *Ei enää panoksia* UniFrancessa (ranskaksi)
* *Ei enää panoksia* Rotten Tomatoes -sivustolla (englanniksi)